ब्यूटीशियन बनने जा रही हैं अरुणिमा...  
बदमाशों ने वॉलीबॉल खिलाड़ी अरुणिमा को ट्रेन से धकेल दिया था, जिससे उनका एक पैर कट गया, लेकिन इससे अरुणिमा के हौसले में कोई कमी नहीं आई है।
एक कामयाब वॉलीबॉल खिलाड़ी बनने का सपना देखने वाली अरुणिमा अब ब्यूटीशियन बनने जा रही है। 11 अप्रैल को कुछ बदमाशों ने 23 साल की अरुणिमा को चलती ट्रेन से धक्का दे दिया था, जिससे उनका एक पैर कट गया, लेकिन इससे अरुणिमा के हौसले में कोई कमी नहीं आई है।  दो हफ्ते पहले मशहूर ब्यूटीशियन शहनाज हुसैन, अरुणिमा से मिलने एम्स गई थीं और उन्हें ब्यूटीशियन बनने की ट्रेनिंग देने की पेशकश की थी। अरुणिमा के मुताबिक शहनाज ने लखनऊ में एक फ्रेंचाइजी देने की भी बात कही है।  एम्स में इलाज करा रही अरुणिमा की हालत में काफी सुधार हो गया है और डॉक्टरों के मुताबिक एक−दो दिन में उन्हें अस्पताल से छुट्टी भी मिल सकती है।